Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
zadávanie zákazky na poskytnutie služieb nebežného charakteru
podľa § 9 ods. 9 zákona NR SR č. 25/2006 Z. z.
o verejnom obstarávaní a o zmene a doplnení niektorých zákonov v z. n. p.
(ďalej len ako „ZVO“)
1.	Názov zákazky:
Zabezpečenie silvestrovského ohňostroja pre mesto Dunajská Streda – 2014.
2.	Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
3.	Spôsob vzniku záväzku: 
Objednávka.
4. Miesto konania silvestrovského ohňostroja:
Mesto Dunajská Streda, lokalita pri Pamätníku obetiam II. sv. vojny v parku na Námestí sv. Štefana.
5. Podrobný opis predmetu zákazky a jeho obsah:
Predmetom zákazky  je  zabezpečenie efektne vyzerajúceho ohňostroja s primeranou intenzitou, s dĺžkou odpalu 8 min - 20 minút. Podrobný opis použitého materiálu je uvedený v prílohe č. 1 tejto výzvy. 
6. Kód CPV: 
24613200-6: Ohňostroje.
7. Podmienky účasti:
7.1. Podmienky účasti týkajúce sa osobného postavenia podľa § 26 ods. 2 písm. a) ZVO:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk a úradne overenú kópiu platného preukazu odpaľovača ohňostrojov osoby, ktorá zabezpečí odpaľovanie ohňostrojov v zmysle § 34 zákona NR SR č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov.

7.2. Podmienky účasti týkajúce sa odbornej a  technickej spôsobilosti podľa § 28 ods. 1 písm. d) ZVO:
Ďalej žiadame predložiť vypracovaný technologický postup ohňostrojných prác v  súlade so zákonom NR SR č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov.
8. Zmluvná cena:
Pri stanovení zmluvnej ceny záujemca vychádza z cien použitého materiálu, z predpokladaného rozsahu  prác a ďalších dodatočných nákladov. Cenová ponuka musí byť predložená v členení v zmysle prílohy č. 1 tejto výzvy. Cenová ponuka musí byť nemenná.
9. Variantné riešenia:
Nie sú. 
10. Lehota na dodanie predmetu zákazky: 
Noc z 31.12.2014 na 01.01.2015.

11. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zákazky. Splatnosť faktúry je 30 dní odo dňa doručenia riadne vystavenej faktúry. 
12. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa, faxové číslo).
3.	Opis predmetu zákazky.
4.	Doklad o oprávnení podnikať v zmysle bodu č. 7.1. tejto výzvy.
5.	Úradne overenú kópiu platného preukazu odpaľovača ohňostrojov v zmysle bodu 7.1. tejto výzvy.
6.	Vypracovaný technologický postup ohňostrojných prác v zmysle bodu 7.2. tejto výzvy. 
7.	Cenovú ponuku uchádzača parafovanú štatutárnym zástupcom uchádzača a opatrenú pečiatkou uchádzača podľa prílohy č. 1 tejto výzvy.
8.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača podľa prílohy č. 2 tejto výzvy.
Ponuky sa predkladajú v 1 originálnej verzii.
13. Kritéria na hodnotenie ponúk:
Najnižšia výsledná cena s DPH (konečná cena) za celý predmet zákazky.
14. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 2, v termíne do  18.12.2014 do 10:00 hod. Ponuky, ktoré budú doručené osobne alebo kuriérom je potrebné doručiť do podateľne Mestského úradu Dunajská Streda, Hlavná 50/16, 929 01 Dunajská Streda (1. poschodie, kanc. č. 218).
Na obálke je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie silvestrovského ohňostroja pre mesto Dunajská Streda - 2014“.  
4. Meno kontaktnej osoby (Mgr. Marián Herceg). 
Ponuky sa predkladajú v slovenskom jazyku a v mene EURO.
15. Lehota viazanosti ponúk:
Do 01.01.2015.
16. Ďalšie informácie:
Kontaktná osoba
Za vecné otázky:
Mgr. Marián Herceg 
e-mail: marian.herceg@dunstreda.eu 
Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
e-mail: vo@3connect.sk 

Dátum: 12.12.2014		

Prílohy:    
1) Vzor cenovej ponuky
2) Čestné vyhlásenie uchádzača

Ing. Zsuzsanna Andrássy PhD.
osoba splnomocnená na výkon VO

				
								      
Dátum zverejnenia výzvy: 12.12.2014
Termín na predkladanie ponúk. 18.12.2014 do 10.00 hod.